מריסה מאייר

מריסה אן מאייר (באנגלית: Marissa Ann Mayer; נולדה ב-30 במאי 1975) היא מנהלת אמריקאית בתחום ההיי-טק. שימשה כמנכ"לית !Yahoo בין השנים 2012–2017. קודם לכן שימשה כסגנית נשיא בחברת גוגל. מריסה מאייר נולדה ב-Wausau שבוויסקונסין, בת למרגרט, מורה לאמנות, ומייקל מאייר, מהנדס. אחרי שסיימה ללמוד בתיכון Wausau West ב-1993, הייתה אחת משני הנציגים של ויסקונסין בהם בחר מושל המדינה להשתתף במחנה הלאומי לנוער שוחר מדע במערב וירג'יניה. קיבלה תואר ראשון בהצטיינות במערכות סימבוליות (Symbolic systems), ותואר שני במדעי המחשב, שניהם מאוניברסיטת סטנפורד. בשני התארים התמחתה באינטליגנציה מלאכותית. מאייר עבדה במעבדת המחקר של UBS בציריך, שווייץ, וב-SRI International במנלו פארק, קליפורניה. ביוני 1999 עברה לחברת גוגל ונמנתה עם עשרים העובדים הראשונים של החברה. מאייר מילאה תפקידי מפתח במוצרי גוגל, ובהם מנוע החיפוש גוגל, גוגל חדשות, גוגל ספרים ושירות הדואר האלקטרוני Gmail. שימשה כשומרת הסף של תהליך הפצת המוצרים וקבעה מתי מוצר מסוים מוכן להיות מופץ למשתמשים. עד לאוקטובר 2010 שימשה כסגנית נשיא ואחראית תחום חוויית המשתמש בחברה. שימשה כפנים הציבוריות של גוגל, נתנה ראיונות רבים לכלי התקשורת והשתתפה באירועים כדוברת בשם החברה. ב-2009 הוענק לה תואר דוקטור לשם כבוד מהמכון הטכנולוגי של אילינוי עבור עבודתה פורצת הדרך בתחום החיפוש באינטרנט. כתב העת Fortune כלל אותה בשנים 2008, 2009, 2010 ו-2011 ברשימת חמישים הנשים המשפיעות ביותר בעולם, והיא האישה הצעירה ביותר שנכנסה לרשימה זו. ב-16 ביולי 2012 מונתה למנכ"לית Yahoo!. באותו יום חשפה מאייר שהיא בהיריון. ב-13 ביוני 2017, עם השלמת המכירה של Yahoo! לורייזון תקשורת, תמה תקופתה של מאייר בחברה. מאייר חברה בדירקטוריון של וולמארט, מוזיאון קופר יואיט לעיצוב, הבלט של ניו יורק, הבלט של סן פרנסיסקו ומוזיאון סן פרנסיסקו לאמנות מודרנית. בדצמבר 2009 נישאה מאייר לזכרי בוג (Zachary Bogue), משקיע בתחום הנדל"ן המסחרי. ב-30 בספטמבר 2012 נולד להם בן, ובדצמבר 2015 נולדו להם תאומות. מדיה וקבצים בנושא מריסה מאייר בוויקישיתוף מריסה מאייר, ברשת החברתית פייסבוק מריסה מאייר, ברשת החברתית אקס (טוויטר) מריסה מאייר, באתר אנציקלופדיה בריטניקה (באנגלית) נדן פלדמן, יאהו התרסקה, מריסה מאייר חגגה: הסכום המדהים שהרוויחה המנכ"לית הכושלת, באתר TheMarker‏, 27 ביולי 2016 עומר כביר, מלכת החיפוש לא מוצאת תשובה, באתר כלכליסט, 15 בינואר 2015 גלית חתן, קרן אוחיון, ‏היום אף אחד בעולם כבר לא צוחק על מריסה מאייר, באתר גלובס, 10 באפריל 2014 ליאת לוי, קליק פייט: הנשים החזקות של עולם ההיטק, באתר nrg‏, 17 בספטמבר 2013 ליאת בר סתו, ‏אני אגדה, באתר ‏מאקו‏, 12 בספטמבר 2013 עומר כביר, הנשים החזקות בהייטק מבעירות את עמק הסיליקון, באתר כלכליסט, 13 במרץ 2013 רחלי גפן, ‏מריסה מאייר - האישה בהריון שאמורה להציל את יאהו, באתר onlife,‏ 22 ביולי 2012 מיכל רמתי, הניו יורק טיימס, מנכ"לית יאהו שערקה מגוגל: "אגרום למשתמשים לרצות לחזור אלינו מדי יום", באתר TheMarker‏, 18 ביולי 2012 איילה צורף, על המפה של גוגל, באתר TheMarker‏, 5 באפריל 2011 איילה צורף, "אי אפשר למצוא בגוגל הרבה ממה שקורה בפייסבוק", באתר הארץ, 30 ביוני 2010 איילה צורף, "אני מקווה שנתחיל להפעיל השנה את גוגל סטריט וויו בישראל", באתר TheMarker‏, 30 במרץ 2011 מעיין כהן, ‏מריסה מאייר, סגנית נשיא גוגל למוצרי חיפוש וחוויית משתמש: "גוגל היא כמו מכונית מירוץ - אתה אף פעם לא יודע אם אתה נוהג מהר או לאט מדי", באתר גלובס, 26 ביולי 2007 "מודלים של הצלחה", תיכון Wausau West אתר הקרן הלאומית לנוער שוחר מדע של מערב וירג'יניה יו דרשר, "פגוש את מריסה מאייר", siliconvalleycurious.com‏, 10 ביוני 2010 קלייר קיין מילר, "מאייר התמנתה לתפקיד חדש בגוגל", הניו יורק טיימס, 12 באוקטובר 2010 לורה הולסון, Putting a Bolder Face on Google, ניו יורק טיימס, 28 בפברואר 2009 "סגן נשיא גוגל מריסה מאייר זוכה בתואר דוקטור לשם כבוד מהמכון הטכנולוגי של אילינוי" סוזן ווקיקי, 50 Most Powerful Women - 42. Marissa Mayer, CNN‏ 30 בספטמבר 2010 מריסה מאייר עורקת מגוגל ליאהו: תמונה למנכ"לית החברה, באתר TheMarker‏, 16 ביולי 2012 ישראל פישר, הפרס על העריקה של מריסה מאייר ליאהו: 70 מיליון דולר, באתר TheMarker‏, 20 ביולי 2012 Verizon completes its $4.48 billion acquisition of Yahoo; Marissa Mayer leaves with $23 million, באתר CNBC,‏ 13 ביוני 2017